Coba jelasin Hos dari Piala Cabaran AFC 2014 dalam bahasa melayu dong

AFC memutuskan bahawa tuan rumah kejohanan layak secara automatik bermula edisi ini.  Empat negara menyatakan minat untuk membida menjadi tuan rumah kejohanan; India, Maldives, Filipina, dan Tajikistan. AFC mengumumkan pada 13 November 2012 bahawa Filipina dan Maldives berada dalam senarai akhir untuk menjadi tuan rumah. Keputusan muktamad telah dibuat dalam mesyuarat Jawatankuasa Pertandingan AFC pada 28 November 2012, dan hak tuan rumah diberikan kepada Maldives.

Pada pertengahan bulan November 2013, presiden AFC Salman Bin Ibrahim Al-Khalifa mengumumkan bahawa Filipina akan menjadi tuan rumah sandaran "jika ada masalah di Maldives."  Bermula 25 November, AFC mencadangkan - sementara menunggu kelulusan Jawatankuasa Eksekutif - untuk memindahkan kejohanan itu dari Maldives ke Filipina  jika Maldives tidak memulakan kerja-kerja pengubahsuaian yang diperlukan sebelum 15 December 2013. AFC kemudiannya memeriksa venue-venue kemungkinan di Manila dan Persekutuan Bola Sepak Filipina berkata mereka akan bersedia untuk menjadi tuan rumah jika mendapat kebenaran.  Walaupun begitu, Kementerian Belia dan Sukan Maldives berkata mereka akan melakukan segala perkara yang perlu untuk negara itu menjadi tuan rumah. Pada 7 Januari 2014, AFC mengumumkan bahawa Maldives akan kekal sebagai hos Piala Cabaran AFC 2014.